દીપિકા પાદુકોણ અને રણવીર સિંહ ૧૪-૧૫ નવેમ્બરનાં લગ્નનાં બંધનમાં બંધાવા જઈ રહ્યા છે. બંને સ્ટાર્સ પોતાના લગ્નની તૈયારીઓમાં વ્યસ્ત છે. તાજેતરમાં દીપિકા પોતાના બેંગલોર સ્થિત ઘરે પહોંચી હતી. દીપિકા તેના ઘરે લગ્ન પહેલા થતી પારંપરિક વિધિઓનો ભાગ બની હતી. શનિવારે દીપિકા બેંગલોરથી પરત આવી ચુકી છે. દીપિકા અત્યારે પોતાના લગ્નની ખરીદીમાં વ્યસ્ત છે અને કેટલાક દિવસ પહેલા જ તેણે મંગલસૂત્ર પણ ખરીદ્યુ છે. દીપિકાનાં મંગલસૂત્રની કિંમત ઘણી જ વધારે છે. દીપિકા પોતાના થનાર પતિ રણવીર સિંહ માટે પણ ખરીદી કરી રહી છે.